EkBass/fiwiki-20250220-pages-articles huggingface dataset:
Pudasjärven pääkirjasto

Pudasjärven pääkirjasto on Pohjois-Pohjanmaan Pudasjärvellä toimiva yleinen kirjasto ja Pudasjärven kaupunginkirjaston ainoa kiinteä toimipaikka. Pudasjärven kirjaston historia alkaa vuodesta 1850. Tuolloin perustettiin Pitäjän Laina Kir­jas­to, josta pienikokoisen kirjan sai lainaan lukkarilta kopeekan vuokralla. Isosta teoksesta piti maksaa kolme kopeekkaa. Lokakuussa 2021 avattiin Pudasjärven uusi hirsirunkoinen monitoimitalo Hyvän olon keskus Pirtti. Rakennuksen arkkitehtinä toimi Lukkaroinen Arkkitehdit Oy. Pudasjärven pääkirjasto sai tilat tästä yhteenä 43 miljoonan euron hintaiseksi arvioidusta, vuosina 2019-2021 rakennetusta uudisrakennuksesta. Jo ennen lopullista rakennushanketta oli arkkitehti Joonas Parvianen hahmotellut hirsistä monitoimitaloa kirjastoineen Pudasjärvelle vuonna 2017 valmistuneessa, professori Janne Pihlajaniemen johtaman Oulun yliopiston Moderni hirsikaupunki -tutkimushankeen osana laatimassaan diplomityössään. Monitoimirakennuksen toimintojen ja tapahtumien ohella Pudasjärven kaupunginkirjasto palvelee erityisesti kirjastoauto Ison Karhun ja verkkokirjaston välityksellä. Kaupunginkirjasto kuuluu Pohjois-Pohjanmaan kunnankirjastoja yhdistävään Outi-kirjastokimppaan, jonka kokoelmia jäsenkuntien asukkaat voivat hyödyntää. Tarjontaan kuuluu niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, suoratoistoelokuvia ja musiikki-instrumenttien soiton oppikursseja). == Lähteet == ==Aiheesta muualla== * Kirjastoauto Iso Karhu (pudasjarvi.fi) Luokka:Pudasjärven rakennukset ja rakennelmat Luokka:Suomen kunnan- ja kaupunginkirjastot Luokka:Kurenalus
Kansas (Juliet Jonesin Sydämen albumi)

Kansas on Juliet Jonesin sydän -yhtyeen albumi, joka julkaistiin 7. helmikuuta 2020. == Kappaleet == # # # # # # # # # # # == Arvostelut == * Noise.fi: Viitattu 12.10.2021. * Satakunnan Kansa: Viitattu 12.10.2021. * Soundi: Viitattu 12.10.2021. == Lähteet == Luokka:Vuoden 2020 albumit Luokka:Suomalaiset rockalbumit
ORP Orzeł (1962)

ORP Orzeł oli Puolan laivaston Orzeł-luokan sukellusvene (). Se oli alun perin Neuvostoliiton laivaston projekti 613:n S-265. == Valmistus == Neuvostoliiton laivasto tilasi aluksen Gorkista tehtaalta No. 112, missä köli laskettiin 27. heinäkuuta 1954 telakkanumerolla 611. Se laskettiin vesille 30. marraskuuta ja otettiin 30. heinäkuuta palvelukseen Neuvostoliiton laivastossa nimellä S-265. == Palvelus == Neuvostoliiton laivasto poisti 30. joulukuuta 1962 aluksen palveluksesta ja luovutti sen Puolan merivoimille.Polmar & Noot 1991 s. 341 Varsovan liiton merisotaharjoituksessa Barentsinmerellä 1968 alus vältti ORP Kondorin kanssa etsinnät, vaikka etsijöinä oli 300 pinta-alusta mukaan lukien Itä-Saksan Kansanlaivaston sukellusveneentorjuntaosasto ja noin 500 lentokonetta. Alus kykeni tunkeutumaan Murmanskin sotasatamaan. Seuraavana vuonna alus kykeni radio-ohjauksen avulla torpedoimaan Pohjanmerellä olleen Sverdlov-luokan risteilijän harjoitustorpedolla. Alus poistettiin 30. joulukuuta 1983 palveluksesta rungon heikon kunnon vuoksi ja romutettiin 1986. == Lähteet == * === Viitteet === Luokka:Orzeł-luokan sukellusveneet (1962)
Gaon

Gaon voi tarkoittaa seuraavia: * Gaonit, juutalaisia hengellisiä johtajia * Gaon Chart, korealainen musiikkilista * Gaon, vuoden 2018 intialainen draamaelokuva
Johnny Gustafsson

Johnny Otto Kristian Gustafsson (27. toukokuuta 1948 Taalintehdas – 9. lokakuuta 2021 Turku)Kuolinilmoitus, Turun Sanomat 30.10.2021, s. 22 oli suomalainen rumpali ja muusikko. Hän soitti 1970-luvulla progeyhtye Kaamoksessa ja tuli 1980-luvulla suuren yleisön tietoisuuteen Bogart Co. -yhtyeen rumpalina. Gustafsson soitti myös Boulevard-yhtyeessä. Gustafsson ehti työskentelemään elämänsä aikana myös soitinmyyjänä, täysihoitolayrittäjänä ja merimiehenä. ==Lähteet== Luokka:Suomalaiset rumpalit Luokka:Vuonna 1948 syntyneet Luokka:Vuonna 2021 kuolleet
Abdülhak Hâmid Tarhan

Abdülhak Hâmid Tarhan (1852 Konstantinopoli, Turkki – 1937 Istanbul, Turkki) oli turkkilainen kirjailija. Hän kävi sekä ranskalaista että amerikkalaista koulua ja toimi diplomaattina ensin Pariisissa vuodesta 1876, sitten muualla Euroopassa ja Intiassa. Hän puolusti Tanzimat-kaudella mielipiteenvapautta. Tuotannossaan hän oli uskonnollinen mystikko. Hän julkaisi 31 näytelmää ja yli kymmenen runokokoelmaa. Läpimurtoteos oli runoelma Sahra (1879). ==Lähteet== ==Aiheesta muualla== Luokka:Turkkilaiset kirjailijat Luokka:Vuonna 1852 syntyneet Luokka:Vuonna 1937 kuolleet
Booth Tarkington

Booth Tarkington (29. heinäkuuta 1869 Indianapolis, Yhdysvallat – 19. toukokuuta 1946 Indianapolis, Yhdysvallat) oli yhdysvaltalainen kirjailija. Tarkington aikoi piirtäjäksi, mutta huonon menestyksen vuoksi hän ryhtyi kirjailijaksi. Hän oli suosituimpia kirjailijoita 1900-luvun alkupuolella. Tarkington edustaa realistista Keskilännen romaaniperinnettä. Trilogiaan Growth sisältyy romaanit The Turmoil (1915), The Magnificent Ambersons (1918) ja The Midlander (1924). Niissä ja romaanissa Alice Adams (1921) käsitellään uusrikkaiden liikemiesten nousua ja vaikutusta tapoihin ja yhteisöön. Lapsikuvaus Penrod-sarja on twainilaista tyyliä edustava seikkailukirja. Hän kirjoitti lisäksi 25 näytelmää ja omaelämäkerran. Useita romaanejaan hän dramatisoi itse. Monista on tehty elokuviakin, esimerkiksi Orson Welles käsikirjoitti ja ohjasi elokuvan Mahtavat Ambersonit (1942). Tarkingtonin teoksiin pohjautuvat myös muun muassa Meidän lapset ja toisten kakarat (1923) ja Langlandin ensimäinen perämies (1924). ==Palkinnot ja tunnustukset== *Pulitzer-palkinto 1919 ja 1922 ==Suomennetut teokset== * Penrod (Penrod), suom. Väinö Nyman, Helsinki: Kirja 1924 * Parturi ja prinssi (Monsieur Beaucaire), suom. Helsinki: Kirja 1924 Sarja: Helmi-sikermä 19 * Raharuhtinas (The Plutocrat), suom. Aune Suomalainen, Helsinki: Otava 1929 * Lily valitsee, Helsinki: Otava 1941 Sarja: Otavan (7) 8 markan sarja 22 * Ulkopuolella, Helsinki: Otava 1941 Sarja: Otavan (7) 8 markan sarja 19 ;Novelleja * Pieni herrasmies, antologiassa Maailman hymy: kokoelma maailmankirjallisuuden etevintä huumoria, toim. Kaarlo Marjanen ja Ensio Rislakki, Kuopio: Kivi 1947 * HARoLD RAMoREZ MaaNTiERoSVO, antologiassa: Piirakkasota: valikoima huumoria, toim. Veikko Huovinen, Veijo Meri, Helsinki: Weilin + Göös 1964 ==Lähteet== ==Aiheesta muualla== * Luokka:Yhdysvaltalaiset kirjailijat Luokka:Vuonna 1869 syntyneet Luokka:Vuonna 1946 kuolleet
Kelloköynnökset

Kelloköynnökset (Cobaea) on sinilatvakasvien (Polemoniaceae) heimoon kuuluva kasvisuku. Sukuun kuuluu noin 20 lajia. Sukuun kuuluvaa kelloköynnöstä (Cobaea scandens) käytetään koristekasvina. == Lajeja == * Cobaea aequatoriensis * Cobaea aschersoniana * Cobaea biaurita * Cobaea campanulata * Cobaea flava * Cobaea gracilis * Cobaea lutea * Cobaea minor * Cobaea pachysepala * Cobaea paneroi * Cobaea penduliflora * Cobaea pringlei * Cobaea rotundiflora * Cobaea scandens – kelloköynnös * Cobaea skutchii * Cobaea stipularis * Cobaea trianae * Cobaea triflora == Lähteet == == Aiheesta muualla == * Laji.fi: Kelloköynnökset (Cobaea) Luokka:Sinilatvakasvit
Töppövihersilmä

Töppövihersilmä (Chlorophthalmus agassizi) on vihersilmiin kuuluva kalalaji. Lajia tavataan syvistä vesistä kaikista valtameristä. ==Koko ja ulkonäkö== Töppövihersilmä voi kasvaa suurimmillaan noin 40 cm pitkäksi ja tavanomainen pituus on noin 20 cm. Lajin ruumiinmuoto on sukkulamainen ja litteähkö. Pää on suhteellisen pieni ja kuono pitkähkö. Kalan suurikokoiset silmät ovat vihreät ja fluoresoivat vihreinä. Väriltään töppövihersilmä on pohjaväriltään keltainen tai vaalean ruskea ja ruumiissa on epämääräisenmuotoisia tummanruskeita laikkuja ja vatsassa on valoelin. Lajilla on rasvaevä. ==Levinneisyys ja elintavat== Töppövihersilmän levinneisyysalue on hyvin laaja. Sitä tavataan lauhkeista ja lämpömistä vesistä Atlantista Välimeri mukaanluettuna, Intian valtamereistä ja Tyynestämerestä. Se elää lähellä mutapohjaa tyypillisimmin 300-600 metrin syvyydessä, mutta sitä on tavattu jopa 1 000 metrin syvyydestä. Nuoret yksilöt elävät lähempänä pintaa kuin täysikasvuiset. Töppövihersilmä liikkuu parvina ja sen ravintoa ovat selkärangattomat eläimet kuten äyriäiset. Kala on hermafrodiitti ja sen lisääntymisaika Välimerellä on keväältä elokuulle. ==Lähteet== Luokka:Auloppikalat
Anikó Kéry

Anikó Kéry (s. 31. maaliskuuta 1956 Budapest) on unkarilainen telinevoimistelija. Hän kuului Unkarin olympiapronssia voittaneeseen joukkueeseen Münchenin kesäolympialaisissa 1972 naisten joukkuekilpailussa. Henkilökohtaisessa moniottelussa hän oli 17:s, ja yksittäisillä telineillä hän sijoittui parhaimmillaan 13:nneksi. Hänen tyttärensä Anikó Kapros on olympialaisissakin kilpaillut tennispelaaja. == Lähteet == Luokka:Unkarilaiset telinevoimistelijat Luokka:Unkarilaiset olympiamitalistit Luokka:Vuonna 1956 syntyneet Luokka:Elävät henkilöt
Belize kesäolympialaisissa 2020

Belize osallistui Tokion kesäolympialaisiin 2020. Belizeläiset urheilijat saavuttivat kolme paikkaa kahdessa lajissa. Kukaan ei saavuttanut mitaleja. ==Joukkue== === Melonta === Urheilija Laji Alkuerät Alkuerät Välierät Välierät Loppukilpailut Loppukilpailut Aika Sija Aika Sija Aika Sija Amado Cruz Miesten K-1 200m 39,645 5. 39,333 5. colspan=2 Amado Cruz Miesten K-1 1 000m 4.13,080 5. 4.15,262 6. colspan=2 === Yleisurheilu === Urheilija Laji Alkuerät Välierät Loppukilpailu Aika Sija Aika Sija Aika Sija Shaun Gill Miesten 100 m 10,88 5. colspan=4 Samantha Dirks Naisten 400 m 54,16 7. colspan=4 == Lähteet == Luokka:Valtiot kesäolympialaisissa 2020 Kesäolympialaisissa 2020
Allen Tate

Allen Tate (1899 Winchester, Kentucky, Yhdysvallat – 1979 Nashville, Tennessee, Yhdysvallat) oli yhdysvaltalainen kirjailija ja kriitikko, uuskritiikin keskeisiä edustajia. Hän oli perustamassa 1922–1925 ilmestynyttä The Fugitive -lehteä. Southern Agrarians -ryhmän Etelän manifestissa, esseekokoelmassa I’ll Take My Stand (1930)Jenny LeRoy, Southern Agrarians, rem.routledge.com 1.10.2016, viitattu 12.10.2021 on hänen kirjoittamansa artikkeli. Hän oli professorina Minnesotan yliopistossa 1951–1968. Hän kirjoitti elämäkertoja, runokokoelmia ja esseekokoelmia. Hänen puolisonsa oli kirjailija Caroline Gordon. ==Lähteet== Luokka:Yhdysvaltalaiset kirjailijat Luokka:Yhdysvaltalaiset kriitikot Luokka:Vuonna 1899 syntyneet Luokka:Vuonna 1979 kuolleet
Puffi

Puffi () on mainostava uutinen, tekstimainos tai lehtikirjoitukseen tai radio- tai tv-juttuun upotettu kehuva maininta tai esittely. Aikio & Vornanen 1993, s. 508Hosiaisluoma 2003, s. 752 Puffaaminen tarkoittaa jonkin asian, henkilön tai tuotteen liioittelevaa tai valheellista kehumista. Puffiksi voidaan kutsua esimerkiksi ns. kaveriarvostelua, jossa kriitikko ylistää vuolain sanoin ystäväpiiriinsä kuuluvan kirjailijan tai taiteilijan teosta. Käsitteen taustalla on Richard Sheridanin komediassa The Critic, Or A Tragedy Rehearsed esiintyvä henkilöhahmo herra Puff, valheellinen kriitikko. == Katso myös == * Advertoriaali * Vaikuttajamarkkinointi == Lähteet == *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. *Hosiaisluoma, Yrjö: Kirjallisuuden sanakirja. WSOY. Helsinki 2003. ISBN 951-0-27401-1. === Viitteet === Luokka:Lehdistö Luokka:Mainonta
Márta Kelemen

Márta Kelemen (s. 17. syyskuuta 1954 Budapest) on unkarilainen telinevoimistelija. Hän kilpaili Münchenin olympialaisissa 1972 ja Montrealin olympialaisissa 1976 kaikissa naisten voimistelukilpailuissa. Henkilökohtaisessa moniottelussa hän oli molemmissa olympialaisissa 34:s, ja yksittäisillä telineillä hän sijoittui parhaimmillaan yhdeksänneksi. Münchenissa 1972 hän kuului Unkarin olympiapronssia voittaneeseen joukkueeseen naisten joukkuekilpailussa. == Lähteet == Luokka:Unkarilaiset telinevoimistelijat Luokka:Unkarilaiset olympiamitalistit Luokka:Vuonna 1954 syntyneet Luokka:Elävät henkilöt
IOPS

IOPS (input/output operations per second) on tietotekniikassa tiedontallennusvälineiden suorituskyvyn mittayksikkö. IOPS kertoo montako luku- ja kirjoitusoperaatiota sekunnissa tallennuslaite voi suorittaa. IOPS- luku ei kuitenkaan ole vertailukelpoinen suorituskyvyn mittayksikkö ja valmistajien antamat luvut eivät aina vastaa todellista suorituskykyä. Valmistajat usein ilmoittavat luvun ideaalisissa olosuhteissa ja lukumäärä riippuu suuresti suoritettavasta kuormituksesta. Tallennuslaitteen IOPS-luku riippuu hakuajasta ja latenssista: latenssi on kiintolevyissä levypinnan pyörähtämiseen verrattava aika ja hakuaika sen lukupään liikkeelle tarvittava aika. Puolijohteisiin perustuvissa tallennuslaitteissa ei ole fyysisestä liikkeestä johtuvaa viivettä ja SSD-levyt riippuvat niiden sisäisen ohjaimen toiminnasta. Tallennuslaitetta käyttävän sovelluksen näkökulmasta latenssi on viive, joka yhden operaation suorittamiseen kuluu. Suorituskykyyn vaikuttavat muun muassa tiedon siirtotapa (sekventiaalisessa järjestyksessä tai satunnaisella järjestyksellä) ja toisin kuin kiintolevyn kanssa SSD-levyn suorituskyky riippuu myös siitä, mitä on jo aiemmin kirjoitettu. Lisäksi jokaiseen operaatioon liittyy tiedon siirtomäärä: yksistään IOPS ei anna tarkkaa kuvaa suorituskyvystä. == Lähteet == Luokka:Yksiköt Luokka:Tietotekniikka Luokka:Dataliikenne Luokka:Tietokoneen suorituskyky
Charles Leclerc (täsmennyssivu)

Charles Leclerc on seuraavien henkilöiden nimi: * Charles Leclerc, monacolainen F1-kuljettaja * Charles Leclerc, ranskalainen kenraali * Charles- Antoine Leclerc de La Bruère, ranskalainen historioitsija ja diplomaatti * Charles Leclerc de Landremont, ranskalainen kenraali
Nuorena jaksaa

Nuorena jaksaa on Aleksanteri Hakaniemen esikoisalbumi, joka julkaistiin 2. helmikuuta 2018. == Kappaleet == # # # # # # # # # # # # == Lähteet == Luokka:Vuoden 2018 esikoisalbumit
Kouvola (albumi)

Kouvola on Aleksanteri Hakaniemen toinen studioalbumi, joka julkaistiin 21. helmikuuta 2020. == Kappaleet == # # # # # # # # # # # == Lähteet == Luokka:Vuoden 2020 albumit
Katso mua

Katso mua on Jonna Geagean debyyttialbumi, joka julkaistiin 20. lokakuuta 2010. == Kappaleet == # # # # # # # # # # # # == Lähteet == Luokka:Vuoden 2010 esikoisalbumit
Neuvostovuoret / Amerikkavuoret

Neuvostovuoret ja Amerikkavuoret ovat Kuun kääntö- eli etäpuolella olevien kuvausteknisistä syistä virheellisesti havaittujen pinnanmuotojen entisiä nimityksiä. Neuvostoliiton Luna 3 -luotaimen etäpuolelta ottamissa kuvissa näkyi kaarimainen muodostuma, joka nimettiin Neuvostovuoriksi. Vastakkainen puoli nimettiin Amerikkavuoriksi. Kun yhdysvaltalaisten Lunar Orbiter ja Neuvostoliiton Zond 3 -luotaimet ottivat parempilaatuisia kuvia, ei kohteita enää havaittu. Syyksi epäiltiin kuvausvirheitä. Apollo-lentojen 15, 16 ja 17 yhteydessä tehtiin laser- korkeusmittauksia. Ne paljastivat etäpuolelta painanteen, jonka halkaisija on 1 400 kilometriä ja syvyys kuusi kilometriä.Westman 1995 Painanne on törmäysallas. Altaan piirteet ovat lähes kadonneet myöhemmässä meteoripommituksessa. Alue on nimetty Tsiolkovski- kraaterin mukaan, eikä Neuvosto- ja Amerikkavuoria enää käytetä. ==Lähteet== * === Viitteet === Luokka:Kuun pinnanmuodot
James Tate

James Tate (8. joulukuuta 1943 Kansas City, Missouri, Yhdysvallat – 8. heinäkuuta 2015 Amherst, Massachusetts, YhdysvallatJeffery Gelaves, James Tate, 1943–2015 The Paris Review 9.7.2015. Viitattu 19.7.2023 ) oli yhdysvaltalainen runoilija. Hänen esikoiskokoelmansa The Lost Pilot ilmestyi 1967 Yalen Nuorten runoilijoiden sarjassa. Kunnianosoitus tuli hänen osalleen, kun hän vielä opiskeli Iowan yliopistossa. Kokoelmalla oli vaikutusta 1960-1970-luvun runoilijasukupolveen. Hän julkaisi toistakymmentä runokokoelmaa. Hän opetti Massachusettsin yliopistossa Amherstissa kuolemaansa asti. Taten puoliso oli runoilija Dara Wier. Arviossaan Valheiden kirjasta -suomennosvalikoimasta Jukka Koskelainen on sitä mieltä, että Aki Salmelan suomennokset onnistuvat paremmin tarinallisissa runoissa kuin varhaistuotannon puhekielen sanonnoille ja poljennolle perustuvissa runoissa. ==Palkinnot ja tunnustukset== Kokoelmasta Selected Poems (1991) * Pulitzer-palkinto * William Carlos Williamsin palkinto ==Suomennetut teokset== * Valheiden kirja: valitut runot, valikoinut ja suomentanut Aki Salmela, Turku, Tallinna: Savukeidas 2016 ISBN 978-952-268-177-5 ===Suomennettuja runoja=== Runoja julkaisussa Tuli & Savu: runouslehti:James Tate, Luettelo suomennetuista runoista. Lahden kaupunginkirjaston runotietokanta. Päivitetty 11.10.2021, viitattu 12.10.2021 * Kuuro tyttö leikkii, suom. Aki Salmela Tuli & Savu 2003; nro 2 * Opas kivikauteen, suom. Olli Sinivaara, Tuli & Savu 2004: 2 * Pieni runo ruutukuvioisilla sukilla, suom. Aki Salmela Tuli & Savu 2004; nro 2 * Rullatuoli perhonen, suom. Olli Sinivaara, Tuli & Savu 2004: 2 Runoja julkaisussa Kerberos 2005; nro 2, suom. Aki Salmela: * Ansa * Kuolemattomat (The Immortals) * Luettelo kuuluisista hatuista (The List of Famous Hats) * Naapurit * Opettaessaan apinaa kirjoittamaan runoja (Teaching the Ape to Write Poems) * Puujalkamies karkaa vankilasta (Man with Wooden Leg Escapes Prison) * Valheiden kirja (The Book Of Lies) * Venuksen keitto (The Soup of Venus) Suomennettuja runoja on myös julkaisussa Nuori voima: kulttuuriharrastajain lehti 2002: 1. ==Lähteet== ==Aiheesta muualla== Luokka:Yhdysvaltalaiset runoilijat Luokka:Vuonna 1943 syntyneet Luokka:Vuonna 2015 kuolleet
Najla Bouden

Najla Bouden Romdhane (; s. 1958) on tunisialainen geologi ja professori, joka aloitti lokakuussa 2021 Tunisian pääministerinä. Bouden opiskeli maanjäristystekniikan tohtoriksi École nationale supérieure des mines de Paris’sta ja on erikoistunut Tunisin seismisiin hasardeihin. Tunisiassa hän on toiminut Tunis El Manarin yliopiston insinööritieteiden koulun professorina. Bouden nimitettiin vuonna 2011 korkeakoulutuksen ministeriöön johtajaksi, jonka tehtävänä oli laadunvalvonta. Hän oli vuosina 2016–2021 mukana Maailmanpankin ohjelmassa, joka keskittyi toteuttamaan korkeakoulutuksen uudistuksia. Tunisian presidentti Kais Saied valitsi syyskuussa 2021 Boudenin maan uudeksi pääministeriksi. Saied oli saanut paljon kansainvälistä kritiikkiä erotettuaan heinäkuussa entisen pääministerin Hichem Mechichin ja hajotettuaan parlamentin. Saied siirsi myös valtaa itselleen, joten Boudenilla ei todennäköisesti ole aivan yhtä paljon auktoriteettia kuin edellisillä pääministereillä. Bouden aloitti virassa 11. lokakuuta. Tunisiassa reaktiot maan ensimmäisen naispääministerin nimittämiseen ovat olleet kahtalaiset. Demokraattisten naisten tunisialainen järjestö otti nimityksen ilolla vastaan, mutta esimerkiksi politiikan tutkija Slaheddine Jourchi kritisoi poliittisesti kokemattoman geologian professorin valintaa. == Lähteet == Luokka:Tunisian pääministerit Luokka:Vuonna 1958 syntyneet Luokka:Elävät henkilöt
Larry Wall

Larry Arnold Wall (s. 27. syyskuuta 1954) on amerikkalainen tietokoneohjelmoija, joka tunnetaan patch-ohjelman ja Perl-ohjelmointikielen kehittäjänä. == Lähteet == == Aiheesta muualla == * Larry Wall, the Guru of Perl Luokka:Yhdysvaltalaiset ohjelmoijat Luokka:Vuonna 1954 syntyneet Luokka:Elävät henkilöt
Palomarin observatorio

Palomarin observatorio on tähtitieteellinen observatorio Etelä-Kalifornian San Diegon piirikunnassa Palomar-vuorella. Observatorion omistaa ja sitä hallinnoi Kalifornian teknillinen korkeakoulu Caltech. Observatoriota saavat käyttää Caltechin lisäksi sen yhteistyökumppanit, joihin kuuluu mm. Jet Propulsion Laboratory, Yalen yliopisto ja Kiinan tiedeakatemian kansalliset observatoriot (NAOC). Palomarin observatoriossa on useita teleskooppeja, mm. 200 tuuman (5,1 m) Hale-teleskooppi, 48 tuuman (1,2 m) Samuel Oschin Telescope, ja Palomarin 60 tuuman (1,5 m) teleskooppi. Observatorio on myös tarjonnut tiloja muille havaintolaitteille ja projekteille, kuten Palomar Testbed -interferometrille, ja historialliselle 18 tuuman (46 cm) Schmidt-kameralle vuodelta 1936, joka oli observatorion ensimmäinen teleskooppi. Vuonna 2021 observatorio isännöi Zwicky Transient Facility (ZTF)\- ja Gattini-IR -projekteja. ==Historia== Palomarin observatorio sai alkunsa yhdysvaltalaisen tähtitieteilijä George Ellery Halen kampanjasta 200 tuuman peilikaukoputken rakentamiseksi. Hän julkaisi aiheesta artikkelin 1928, ja kääntyi sen jälkeen Rockefeller-säätiön puoleen hankkeen rahoittamiseksi. Säätiö hyväksyi suunnitelman ja myönsi Caltechille kuuden miljoonan dollarin apurahan. Useiden vuosien etsinnän jälkeen 1867 m korkea Palomar-vuori valittiin tulevan observatorion paikaksi v. 1934. Seuraavana vuonna Corning Glass Works sai valmistettua hyväksyttävän 200-tuumaisen pyrex-aihion. 20 tonnin aihio kuljetettiin rautateitse New Yorkin osavaltiosta Etelä-Kaliforniaan, missä se hiottiin ja kiillotettiin Caltechissä. Tuhannen tonnin painoisen pyörivän kupolin, kaukoputken ekvatoriaalisen ripustuksen ja peilin monimutkaisten tukirakenteiden rakentaminen alkoi 1936. Sitä johti joukko tähtitieteilijöitä, fyysikoita ja insinöörejä Caltechistä ja Mount Wilsonin observatoriosta. Toinen maailmansota viivästytti kaukoputken valmistumista vuoteen 1948. Kaukoputki oli valmistuessaan maailman suurin, ja keräsi neljä kertaa niin paljon valoa kuin maailman seuraavaksi suurin kaukoputki, Mount Wilsonin 100 tuuman (254 cm) peilikaukoputki. Se otettiin käyttöön 26. tammikuuta 1949. Sen ensimmäinen kohde oli muuttuva tähtisumu NGC 2261. ==Tutkimus== Palomarin observatorio on edelleen aktiivisessa tutkimuskäytössä. Siellä tehtyjä löytöjä ja merkittäviä tutkimuksia ovat olleet mm. kvasaarien optinen havaitseminen, Palomar Observatory Sky Survey I- ja II -tähtivalokuvausprojektit v. 1948-1958 ja 1980-90-luvuilla, tähtien nukleosynteesin tutkimukset, galaksienvälisten etäisyyksien määrittäminen, ja Hubblen lain mukaisen maailmankaikkeuden laajenemisnopeuden määrittäminen. ==Lähteet== ==Aiheesta muualla== Luokka:Kalifornian observatoriot Luokka:San Diegon piirikunta
Lasíthin maanjäristys 2021

Lasíthin maanjäristys 2021 oli merenalainen maanjäristys, joka tapahtui Kreikassa 12. lokakuuta 2021 kello 12.24 paikallista aikaa. Sen keskus sijaitsi Välimeressä Kreetan itäpuolella noin 23 kilometriä itään Zákroksen kylästä. Maanjäristyksen magnitudi oli 6,3 ja intensiteetti VIII, ja se tapahtui noin 8,2 kilometrin syvyydessä. Maanjäristys vaikutti erityisesti Kreetan itäpäässä Siteían kunnassa Lasíthin alueyksikön alueella. Se tunnettiin saarella myös Iraklionissa sekä Dodekanesiassa Kásoksen, Kárpathoksen ja Ródoksen saarilla. Se tunnettiin aina Ateenassa saakka. Järistys ei kuitenkaan aiheuttanut voimakkuudestaan huolimatta merkittäviä tuhoja. Maanjäristystä seurasi pieni tsunami, joka vaikutti Kreetan etelärannikolla. Pääjäristystä seurasi magnitudin 4,5 jälkijäristys Kárpathoksella ja magnitudin 4 jälkijäristys lähellä Zákrosta. Järistys tapahtui vain pari viikkoa Arkalochórin maanjäristyksen jälkeen. == Lähteet == Luokka:Maanjäristykset Kreikassa Luokka:Siteía Luokka:Vuoden 2021 maanjäristykset
Kreetan maanjäristys 2021

Kreetan maanjäristys 2021 voi viitata seuraaviin: * Arkalochórin maanjäristys 2021, maanjäristys 27. syyskuuta 2021 * Lasíthin maanjäristys 2021, maanjäristys 12. lokakuuta 2021
Yacimientos Petrolíferos Fiscales

Yacimientos Petrolíferos Fiscales, S. A. (YPF) on Argentiinan valtion öljy- yhtiö, joka yksityistettiin 1992 ja otettiin jälleen valtion haltuun 2012. Yhtiön juuret olivat vuodessa 1907, jolloin Comodoro Rivadaviasta Chubutista löydettiin öljyä. Presidentti Hipólito Yrigoyenin hallitus perusti yhtiön vuonna 1922. Sitä johti aluksi kenraali Enrique Mosconi. Yhtiöllä oli lain takaama monopoliasema öljyntuotantoon Argentiinassa, vaikka sotilasdiktatuurin aikana 1976--1983 myös monikansalliset Shell ja Esso toimivat maassa. Presidentti Carlos Saúl Menemin kaudella yhtiö yksityistettiin. Espanjalainen Repsol osti sen 1999 ja sai yrityksestä haltuunsa 97,81 %. Presidentti Cristina Fernández de Kirchner ilmoitti Argentiinan valtion ottavan haltuunsa Repsol YPF:stä 51%, minkä kongressi hyväksyi 3. toukokuuta 2012. Repsol toimii vähemmistöosakkaana ja operaattorina. Luokka:Öljy-yhtiöt Luokka:Argentiinalaiset yritykset Luokka:Valtionyhtiöt
Chlomó

Chlomó () on vuori Keski-Kreikassa. Sen korkeus on metriä. Chlomó-vuori sijaitsee Fthiotiin ja Boiotian alueyksiköiden rajalla pohjoiseen Boiotian pohjoisemmasta tasangosta eli Kopaḯdan tasangosta. Sen luoteispuolella sijaitsee Kallídromo-vuori. Vuoren pohjoispuolella sijaitsee Atalántin kaupunki. == Lähteet == == Aiheesta muualla == Luokka:Kreikan vuoret Luokka:Lokroí
Galátsi (vuori)

Galátsi () eli Asími (Ασήμι, myös Asiménio Vounó, Ασημένιο Βουνό) on vuori läntisessä Ágrafa-vuoristossa Thessaliassa Kreikassa. Sen korkeus on metriä. Vuori sijaitsee Kardítsan alueyksikössä. == Lähteet == Luokka:Kardítsa (alueyksikkö) Luokka:Kreikan vuoret
Knimída

Knimída (, ), antiikin Knemis (, ), on vuori Fthiotiissa Keski-Kreikassa. Sen korkeus on 945 metriä (toisen lähteen mukaan 938 metriä). Knimída sijaitsee lähellä Pohjoisen Euboianlahden rantaa ja voidaan nähdä Kallídromo-vuoren itäisenä jatkeena. Sen ja rannikon välissä sijaitsevat Kaména Voúrlan ja Ágios Konstantínoksen kaupungit. Vuoren korkeimman huipun nimi on Agía Paraskeví (Αγία Παρασκευή) siellä olevan Pyhälle Paraskevalle omistetun kappelin mukaan. == Lähteet == == Aiheesta muualla == Luokka:Kaména Voúrla Luokka:Kreikan vuoret
Kókkini Ráchi

Kókkini Ráchi () eli Kastrí (Καστρί) on vuori Kefalonián saarella Kreikassa. Sen korkeus on metriä. Vuori sijaitsee saaren itärannikolla pohjoiskoilliseen saaren korkeimmasta kohdasta Aínos-vuoresta, noin kahdeksan kilometriä kaakkoon Sámin kylästä ja noin seitsemän kilometriä luoteeseen Póroksen kylästä. == Lähteet == Luokka:Kefaloniá Luokka:Kreikan vuoret
Mélissa (vuori)

Mélissa () on vuori Ikarían saarella Kreikassa. Se on saaren toiseksi korkein vuori ja sen korkeus on metriä (tai toisen lähteen mukaan metriä). Vuori sijaitsee Ikarían lounaisosassa. Sen korkeimman huipun nimi on Provatokefálas (Προβατοκεφάλας). == Lähteet == Luokka:Ikaría Luokka:Kreikan vuoret
Messápio

Messápio () eli Ktypás (Κτυπάς), antiikin Messapion (, ), on vuori ja vuorijono Keski-Kreikassa. Sen korkeus on metriä. Antiikin aikana vuori sijaitsi Boiotian koillisosassa. Se erotti Khalkiin poliksen mantereella sijainneen alueen Boiotiasta.Aiskhylos: Agamemnon 293 (ja skolia); Aiskhylos fr. 55.10 Mette; Strabon: Geografika 9.2.13; Pausanias: Kreikan kuvaus 9.22.5; Stefanos Byzantionlainen: Ethnika, . Myös nykyisin vuori on Boiotian ja Euboian alueyksiköiden rajalla. Messápion länsipuolella sijaitsevat Paralímni- ja Ylíki-järvet. == Lähteet == Luokka:Chalkída Luokka:Kreikan vuoret Luokka:Thíva
Óneia

Óneia (, tai ) eli ”Xylokérizan vuori” (Βουνά Ξυλοκέριζας, Vouná Xylokérizas) on vuori ja vuorijono Peloponnesoksen niemimaalla Kreikassa. Sen korkeus on 581 metriä. Óneia-vuorten jono kulkee Peloponnesoksen koillisosassa Korintin kannaksen ja Kórinthoksen kaupungin eteläpuolella itä-länsisuuntaisesti ja päättyy itäpäässään Saroninlahden rantaan. Vuorijonon pituus on noin kahdeksan kilometriä. Sen korkeimman huipun nimi on Profítis Ilías (Προφήτης Ηλίας) siellä olevan profeetta Elialle omistetun kappelin mukaan. Vuoren pohjoispuolella sijaitsee sille toisen nimen antanut Xylokérizan kylä ja itäpäässä Loutrá Oraías Elénisin kylä. Vuorijonon läpi kulkee kaksi solaa, lännempänä Marítsa (Μαρίτσα) ja idempänä Stanotópi (Στανοτόπι). Vuori on ollut historiassa aina merkittävässä roolissa Peloponnesoksen suojaamisessa pohjoisesta kannaksen kautta tulevia hyökkäyksiä vastaan. Se muodosti ikään kuin toisen, luonnollisen puolustuslinjan kannasta pitkin kulkeneen Heksamilion-muurin jälkeen. Vuoren pohjoisrinteessä on jäänteitä kahdesta hellenistisellä kaudella rakennetusta linnoituksesta sekä kahdesta venetsialaisvallan aikaisesta linnoituksesta. Kummassakin vaiheessa linnoitukset oli tehty suojaamaan vuorijonon kahta solaa. Venetsialaisaikaisten linnoitusten etäisyys toisistaan on noin 1,7 kilometriä. Ne rakennettiin Peloponnesoksen toisella venetsialaisella kaudella vuosina 1685–1715. Óneian luoteispuolella sijaitsee antiikin Korintin kaupungin akropolis eli linnavuori Akrokorintti, joka sekin on ollut käytössä linnoituspaikkana myös myöhemmin. Se voidaan nähdä osana samaa puolustuslinjaa. == Lähteet == Luokka:Kórinthos Luokka:Kreikan vuoret
Psíloma

Psíloma () eli Sorós (Σωρός) eli Moustafádes (Μουσταφάδες), antiikin Teumessos (, ), on vuori ja vuorijono Boiotiassa Keski-Kreikassa. Sen korkeimman huipun korkeus on 612 metriä. Psíloma-vuorijono kulkee Thívan tasangon poikki itä- länsisuunnassa ja jakaa tasangon näin pohjoisempaan ja eteläisempään osaan. Jälkimmäinen on Asopós-joen laaksoa. Vuorijono saa alkunsa Elikónas-vuoren itäpäästä ja ulottuu lähelle Eteläisen Euboianlahden rantaa. Antiikin aikaisen nimensä vuorijono sai sen pohjoispuolella sijainneesta erillisestä, pienemmästä kukkulasta, jolla sijaitsi Teumessoksen kaupunki.Pausanias: Kreikan kuvaus 9.19.1–2; Homeerinen hymni Apollonille 228; Euripides: Foinikian naiset 1107; Strabon: Geografika IX s. 409; Stefanos Byzantionlainen: Ethnika, . Kreikkalaisessa mytologiassa esiintyy Teumessoksen kettu, joka liittyi seutuun. == Lähteet == Luokka:Kreikan vuoret Luokka:Tanágra Luokka:Thíva
Roúdi

Roúdi () eli Gioúpari (Γιούπαρη) on vuori Kefalonián saarella Kreikassa. Se on saaren kolmanneksi korkein vuori ja sen korkeus on metriä. Vuori sijaitsee saaren keskiosissa pohjoiseen saaren korkeimmasta kohdasta Aínos-vuoresta ja linnuntietä noin seitsemän kilometriä etelään Sámin kylästä. == Lähteet == Luokka:Kefaloniá Luokka:Kreikan vuoret
Suha Bishara

Suha Bishara (ranskalaisittain Souha Bechara, s. 1967) on libanonilainen kristitty nainen, joka ampui 7. marraskuuta 1988 Israelin tukeman Etelä- Libanonin armeijan kenraali Antoine Lahadia. Hänet vangittiin kymmeneksi vuodeksi ilman syytteitä Israelin Khiamin vankileirille. Bishara syntyi samassa kylässä kuin Lahd. Hän liittyi 1982 Israelin miehittäessä Etelä- Libanonin 15-vuotiaana Libanonin kommunistiseen puolueeseen ja neljä vuotta myöhemmin sen sotilaalliseen siipeen. Hän opetti vuoden Lahdin lapsille matematiikkaa ja luonnontieteitä ja ampui tätä kolme kertaa 7. marraskuuta 1988 kello 20. Lahd selvisi henkissä ja palasi työhönsä kuukauden kuluttua. Bishara vangittiin. Hän sai lähettää kirjeen perheelleen 1995 ja tavata myöhemmin äitiään kerran kuukaudessa. Bishara vapautettiin 3. syyskuuta 1998. Bisharasta tuli Libanonissa kansallissankari ja Israelin miehityksen vastustuksen symboli. ==Lähteet== * 'I will return to the south', Al-Ahram Weekly On-line Luokka:Libanonilaiset henkilöt Luokka:Vuonna 1967 syntyneet Luokka:Elävät henkilöt
Sagmatás

Sagmatás (), antiikin Hypatos (, ), on vuori Boiotiassa Keski-Kreikassa. Sen korkeus on 746 metriä. Antiikin aikana Hypatos-vuori rajasi Theban tasankoa etelästä. Vuorella oli Zeukselle omistettu temppeli Zeuksen kuvapatsaineen.Pausanias: Kreikan kuvaus 9.19.3. (kreik.) (engl. käännös) == Lähteet == Luokka:Kreikan vuoret Luokka:Thíva
Sfíngio

Sfíngio (; myös Βουνό Σφίγγας, Vounó Sfíngas) eli Fagás (Φαγάς), antiikin Fikion/Fikeion (, ) ja Sfingion (, ),Hesiodos: Herakleen kilpi (Scutum) 33; Pseudo-Apollodoros: Bibliotheke 3.5.8; Stefanos Byzantionlainen: Ethnika, ; Palaifatos: Peri apistōn (historiōn) (Incredibilia) 7.2. on vuori Boiotiassa Keski-Kreikassa. Sen korkeus on 565 metriä. Sfíngio-vuori sijaitsee Kopaḯdan tasangon eli entisen Kopais-järven paikan ja Ylíki-järven välissä noin seitsemän kilometriä itään Alíartoksesta ja noin 12 kilometriä länsiluoteeseen Thívasta. Se yhdistää Ptóo-vuoren Elikónas-vuoreen. Antiikin aikana Fikion ja Sfingion olivat saman nimen kaksi eri muotoa, sillä Fiks () oli aiolialainen muoto nimestä Sfinks ().Hesiodos: Jumalten synty 326. Vuoren yläosassa oli kivi, jonka katsottiin muistuttavan Kopais-järvelle katsovaa naisen päätä. Tästä syntyi myytti, jonka mukaan sfinksi heitti paikalla uhrinsa järveen.Vrt. Pausanias: Kreikan kuvaus 9.26. Strabonilla vuoren nimi esiintyy muodossa Foinikion (, lat. Phoenicium),Strabon: Geografika IX s. 410. mutta tätä muotoa ei tunneta mistään muista lähteistä, ja se on oletettavasti virheellinen muoto nimestä Fikion. == Lähteet == Luokka:Alíartos-Thespiés Luokka:Kreikan vuoret Luokka:Thíva
Teumessos

Teumessos (, ) voi viitata seuraaviin paikkoihin antiikin Kreikassa: * Teumessos, kaupunki Boiotiassa * Teumessos, nykyinen Psíloma, vuori Boiotiassa == Katso myös == * Teumessoksen kettu, eläin kreikkalaisessa mytologiassa
Projekti 641B

Projekt 641B "Som" (, "monni", ) oli Neuvostoliiton laivaston dieselkäyttöisten sukellusveneiden muodostama luokka. Edeltäjäänsä Projekti 641:en verrattuna mallissa oli uusi, virtaviivaisempi runko ja suurempi akkukapasiteetti. Parannuksista huolimatta niissä oli edelleen kolme potkuriakselia, mikä lisäsi alusten äänekkyyttä. Niitä rakennettiin vuosina 1971-1982 18 kappaletta. Kaikki alukset rakennettiin Krasnoje Sormovossa Gorkissa. Suurin osa aluksista sijoitettiin Mustanmeren laivastoon ja neljä Pohjoiseen laivastoon. ==Lähteet== * http://www.fas.org/man/dod-101/sys/ship/row/rus/641B.htm * http://www.deepstorm.ru/DeepStorm.files/45-92/dts/641b/list.htm Luokka:Neuvostoliiton laivaston sukellusveneet
Asími

Asími () voi viitata seuraaviin paikkoihin Kreikassa: * Asími, kylä Kreetan saarella Górtynan kunnassa Iraklionin alueyksikössä * Galátsi eli Asími, vuori Thessaliassa
Arttu Paaso

Arttu Matias Paaso (s. 10. tammikuuta 2002 Oulu) on suomalainen jääkiekkopuolustaja, joka edustaa SM-liigajoukkue Oulun Kärppiä. == Ura == === Seuraura === Paaso aloitti jääkiekkoilun Haukiputaan Ahmoissa, mutta hän siirtyi jo varhain juniorina varsinaiseen kasvattajaseuraansa Oulun Kärppiin. Kaudella 2017–2018 Paaso voitti C-nuorten SM-hopeaa. Hänet valittiin C-nuorten SM-sarjan tähdistökentälliseen. Kaudella 2019–2020 Paaso edusti Kärppien A-nuoria Junior Club World Cupissa, joka päättyi pronssiin. Kaudella 2020–2021, helmikuussa 2021 seura lainasi hänet Mestis-joukkue Kokkolan Hermekseen, jossa Paaso pelasi kaksi ottelua tehopistein 1+2=3. Huhtikuussa 2021 Paaso teki Kärppien kanssa kolmivuotisen SM-liigasopimuksen. Hän aloitti kauden 2021–2022 seuran U20-joukkueessa, jonka varakapteeniksi Paaso nousi. Hän teki liigadebyyttinsä runkosarjan kymmenennellä kierroksella 8. lokakuuta 2021 vieraissa Helsingin IFK:ta vastaan. Paasolle avautui paikka Kärppien kokoonpanosta, kun Miihkali Teppo joutui sivuun vain hetki ennen ottelun alkua. Hänet merkittiin joukkueen seitsemänneksi puolustajaksi. Paaso sai ottelussa jääaikaa 13 minuuttia. Kuuden pelaamansa ottelun jälkeen hän joutui yli kuukaudeksi sivuun loukkaantumisen vuoksi. Kuntouduttuaan Paaso teki liigauransa avausmaalin toisessa paluuottelussaan eli kaikkiaan kahdeksannessa liigaottelussaan 10. joulukuuta 2021 vieraissa Vaasan Sportia vastaan. Hän keräsi ottelusta teholukeman +2. Pete Suonpää valitsi Paason ottelun Alumnien tähtien kakkostähdeksi. Kaikkiaan hän pelasi SM-liigassa tulokaskautensa aikana 31 runkosarjaottelua tehopistein 4+4=8. Kauden 2022–2023 Paaso pelasi lähes kokonaan SM-liigassa, jossa hän pelasi 51 runkosarjaottelua tehden kymmenen syöttöpistettä ja kolme playoff-ottelua tehden yhden maalin. Paaso pelasi kauden aikana myös yhden ottelun lainalla Hermeksen Mestis-joukkueessa lokakuussa 2022. Kaudella 2023–2024 Paaso pelasi pääasiassa Kärppien ykköspuolustajaparissa Atte Ohtamaan kanssa. Hän pelasi kauden aikana myös kaksi ottelua lainalla Hermeksessä. Paaso voitti kauden päätteeksi SM- pronssia. Toukokuussa 2024 hänen sopimuksensa kerrottiin jatkuvan kahdella vuodella, samalla kun Kärpät uutisoi Ville Heikkalan jatkosopimuksesta. === Maajoukkueura === Paaso on pelannut kolme nuorten ja 27 poikien maaottelua. == Muuta == Paaso valmistui ylioppilaaksi Kastellin lukiosta keväällä 2022. == Tilastot == 2019–2020 Kärpät A-SM 50 2 4 6 16 1 0 0 0 0 2020–2021 Kärpät U20-SM 30 2 5 7 4 5 0 1 1 0 Hermes Mestis 2 1 2 3 2 – – – – – 2021–2022 Kärpät (A) U20-SM 13 1 11 12 14 6 0 1 1 0 Kärpät SM-liiga 31 4 4 8 6 – – – – – 2022–2023 Kärpät U20-SM 1 0 0 0 2 – – – – – Kärpät SM-liiga 51 0 10 10 4 3 1 0 1 0 Hermes Mestis 1 0 0 0 0 – – – – – 2023–2024 Kärpät SM-liiga 56 2 7 9 18 12 0 1 1 25 Hermes Mestis 2 0 0 0 0 – – – – – 3 kautta yhteensä SM-liiga 138 6 21 27 28 15 1 1 2 25 3 kautta yhteensä Mestis 5 1 2 3 2 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Oulun Kärppien pelaajat Luokka:Vuonna 2002 syntyneet Luokka:Elävät henkilöt
Philippe Pinel

Philippe Pinel (20. huhtikuuta 1745 Tarn, Ranska – 26. lokakuuta 1826 Pariisi, Ranska) oli ranskalainen lääkäri. Häntä pidetään mielisairashoidon uudistajana ja tieteellisen psykiatrian tienraivaajaana. Pinelin maine perustuu siihen, että hän oli ensimmäisten joukossa aloittamassa mielisairaiden inhimillistä hoitoa. ==Elämä== Pinel opiskeli Lavaurissa ja sen jälkeen Toulousen yliopistossa, jossa hän väitteli tohtoriksi vuonna 1773. Montpellieristä hän muutti vuonna 1778 Pariisiin ja keskittyi siellä pääasiassa ammattialaansa liittyvään kirjoittamiseen. Hänen ensimmäinen julkaisunsa oli William Cullenin Nosologyn ranskankielinen käännös (1785). Sitä seurasi Giorgio Baglivin teosten laitos (1788). Vuonna 1791 Pinel julkaisi teoksensa Traite medico- philosophique de l'alienation mentale. Vuonna 1792 hänestä tuli Bicêtren sairaalan ylilääkäri, ja kaksi vuotta myöhemmin hän sai vastaavan nimityksen Pitié-Salpêtrièren sairaalaan, jossa hän alkoi pitää lääketieteellisiä luentoja. Nämä luennot muodostivat perustan hänen teokselleen Nosographie philosophique (1798), jota hän kehitti edelleen teoksessa La Medecine clinique (1802). Pinelistä tehtiin Ranskan instituutin jäsen vuonna 1803, ja pian sen jälkeen hänet nimitettiin patologian professoriksi Pariisin yliopistoon. Pinel kuoli Pariisissa 26. lokakuuta 1826. ==Lähteet== Luokka:Ranskalaiset psykiatrit Luokka:Vuonna 1745 syntyneet Luokka:Vuonna 1826 kuolleet
Eemeli Virtanen

Eemeli Juha Antero Virtanen (s. 4. syyskuuta 2002 Pori) on suomalainen jääkiekkopuolustaja, joka pelaa Mestis-joukkue Rovaniemen Kiekossa. == Ura == Virtanen on Porin Ässien kasvatti. Kaudella 2017–2018 hän oli joukkueensa eniten maaleja tehnyt puolustaja sekä C-nuorten SM-karsinnoissa kuudella osumallaan Arttu Syystön kanssa että C-nuorten SM-sarjassa viidellä osumallaan Ralfs Bergmanisin ja Syystön kanssa. Harjoituskaudella 2021–2022 Virtanen pelasi kahdeksan ottelua Ässien SM-liigajoukkueessa ilman tehopisteitä. Kauden kynnyksellä syyskuussa 2021 hän teki seuran kanssa 2+1-vuotisen liigasopimuksen. Virtanen aloitti sarjakautensa kuitenkin Ässien U20-joukkueessa. Hän teki liigadebyyttinsä 8. lokakuuta 2021 vieraissa SaiPaa vastaan. Virtanen merkittiin joukkueensa kolmospuolustajapariin Nikolas Matinpalon viereen. Hän sai ottelussa jääaikaa 11.03 minuuttia. Hän pelasi alkukaudella SM-liigassa neljä runkosarjaottelua ilman tehopisteitä sekä kahdeksan ottelua U20-joukkueessa, kunnes Virtasen kausi päättyi loukkaantumisen vuoksi jo lokakuussa 2021. Kauden 2022–2023 Virtanen pelasi suurimmaksi osaksi Ässien U20-joukkueessa. Hän pelasi SM-liigassa kahdeksan runkosarjaottelua ilman tehopisteitä. Kauden jälkeen huhtikuussa 2023 Ässät uutisoi, että Virtasen sopimuksessa ollutta optiota ei käytetä, eikä hän jatka seurassa. Virtanen siirtyi kaudeksi 2023–2024 vuoden mittaisella sopimuksella Mestis-joukkue Rovaniemen Kiekkoon. Hänen kautensa jäi rikkonaiseksi loukkaantumisten vuoksi ja Virtanen pelasi runkosarjassa 21 ottelua tehden neljä syöttöpistettä. Pudotuspeleissä hän pelasi seitsemän ottelua ilman tehopisteitä. Huhtikuussa 2024 Virtanen teki RoKin kanssa vuoden mittaisen jatkosopimuksen. == Muuta == Virtasen isoisä Anto Virtanen pelasi hyökkääjänä SM-sarjaa Porin Karhuissa ja Ässissä yhteensä 315 ottelua vuosina 1961–1975. Hän voitti kaksi Suomen-mestaruutta. Eemelin setä Jaakko Virtanen pelasi Ässissä hyökkääjänä pudotuspelit mukaan lukien 167 SM-liigaottelua vuosina 1983–1989. Hän on nykyään seuran hallituksen jäsen. Eemelin serkku ja Jaakon poika Jami Virtanen pelaa hyökkääjänä Ässissä, jossa serkukset pelasivat kahtena kautena joukkuetovereina. Eemeli Virtanen valmistui ylioppilaaksi Porin suomalaisen yhteislyseon lukiosta keväällä 2021. Virtanen on maininnut esikuvikseen Kimmo Timosen ja Sami Vatasen. == Tilastot == 2020–2021 Ässät U20-SM 38 2 14 16 16 2 0 0 0 4 2021–2022 Ässät U20-SM 8 0 5 5 0 – – – – – Ässät SM-liiga 4 0 0 0 0 – – – – – 2022–2023 Ässät U20-SM 29 6 12 18 12 10 0 2 2 8 Ässät SM-liiga 8 0 0 0 2 – – – – – 2023–2024 RoKi Mestis 21 0 4 4 10 7 0 0 0 27 2 kautta yhteensä SM-liiga 12 0 0 0 2 – – – – – 1 kausi yhteensä Mestis 21 0 4 4 10 7 0 0 0 27 == Lähteet == * * * === Viitteet === Luokka:Suomalaiset jääkiekkoilijat Luokka:Rovaniemen Kiekon pelaajat Luokka:Vuonna 2002 syntyneet Luokka:Elävät henkilöt
Hoikkahirvenjuuret

Hoikkahirvenjuuret (Pentanema) on asterikasveihin kuuluva kasvisuku, jossa on 34 lajia. Niitä esiintyy alkuperäisenä Euraasiassa ja Pohjois-Afrikassa. Suurin osa suvun lajeista on sijoitettu hirvenjuuriin (Inula) ennen 2010-lukua. == Lajeja == * vanukehirvenjuuri (Pentanema britannicum, syn. Inula britannica) * piennarhirvenjuuri (Pentanema squarrosum, syn. Inula conyzae) * miekkahirvenjuuri (Pentanema ensifolium, syn. Inula ensifolia) * etelänhirvenjuuri (Pentanema hirtum, syn. Inula hirta) * sädehirvenjuuri eli kristuksensilmä (Pentanema oculus-christi, syn. Inula oculus-christi) * idänhirvenjuuri (Pentanema orientale, syn. Inula orientalis) * rantahirvenjuuri (Pentanema salicinum, syn. Inula salicina) Suomessa esiintyvät rantahirvenjuuri ja vanukehirvenjuuri paikoitellen. == Lähteet == == Aiheesta muualla == * Suomen Lajitietokeskus: Hoikkahirvenjuuret (Pentanema) Luokka:Asterikasvit
Robert Recorde

Robert Recorde (n. 1510 Tenby, Pembrokeshire, Wales – 1558 Lontoo, Englanti) oli walesilainen lääkäri ja matemaatikko. Recorden tärkein panos matematiikan kehitykseen oli algebran merkintätapojen systematisointi, esimerkiksi yhtäsuuruusmerkin (=) luominen ja käyttöönotto. ==Elämä== Recorde polveutui arvostetusta perheestä Tenbystä Walesista. Hän pääsi Oxfordin yliopistoon noin vuonna 1525, ja hänet valittiin All Souls Collegen jäseneksi vuonna 1531. Valittuaan lääketieteen ammatikseen hän siirtyi Cambridgen yliopistoon, jossa hän suoritti tohtorin tutkinnon vuonna 1545. Sen jälkeen hän palasi Oxfordiin, jossa hän luennoi matematiikasta, kuten hän oli tehnyt ennen Cambridgeen siirtymistään. Tämän jälkeen hän ilmeisesti lähti Lontooseen ja toimi Edvard VI:n ja kuningatar Marian lääkärinä, joille jotkut hänen kirjoistaan on omistettu. Hän kuoli vankilassa Southwarkissa Lontoossa, jonne hänet oli vangittu velkojen vuoksi, vuonna 1558. ==Matemaattinen tuotanto== Recorde julkaisi useita matemaattisia aiheita käsitteleviä teoksia, jotka olivat pääasiassa mestarin ja oppilaan välisen vuoropuhelun muodossa: The Grounde of Artes, teachinge the Worke and Practise of Arithmeticke, both in whole numbers and fractions (1540), The Pathway to Knowledge, containing the First Principles of Geometry. ... bothe for the use of Instrumentes Geometricall and Astronomicall, and also for Projection of Plattes (1551), The Castle of Knowledge, containing the Explication of the Sphere both Celestiall and Materiall, &c.; (1556), ja The Whetstone of Witte, which is the second part of Arithmetike, containing the Extraction of Rootes, the Cossike Practice, with the Rules of Equation, and the Woorkes of Surde Numbers (1557). Tämä oli ensimmäinen englanninkielinen algebraa käsittelevä kirja. Hän kirjoitti myös lääketieteellisen teoksen The Urinal of Physic (1548), josta otettiin myöhemmin usein uusia painoksia. ==Lähteet== Luokka:Englantilaiset matemaatikot Luokka:Englantilaiset lääkärit Luokka:Walesilaiset henkilöt Luokka:1510-luvulla syntyneet Luokka:Vuonna 1558 kuolleet
Eemeli Saari

Eemeli Saari (s. 14. tammikuuta 2003 Aura) on suomalainen jääkiekkopuolustaja, joka edustaa Mestis-joukkue Kokkolan Hermestä. == Ura == === Seuraura === Saari on Turun Palloseuran kasvatti. Kaudella 2018–2019 hän toimi seuran C-nuorten kapteenina. Saari oli C-nuorten SM-karsinnoissa tehoilla 8+20=28 joukkueen paras syöttäjä Lucas Pirjetän kanssa sekä tehokkain puolustaja. Hän jakoi koko sarjan puolustajien pistepörssin viidennen sijan Kärppien Arttu Kuivaksen kanssa. Kaudella 2019–2020 Saari oli TPS:n B-nuorten tehokkain puolustaja Elmeri Laakson kanssa tehoilla 10+15=25, joilla he jakoivat koko B-nuorten SM-sarjan puolustajien pistepörssin kahdeksannen sijan. Kaudeksi 2021–2022 Saari teki TPS:n SM-liigajoukkueen kanssa kaksivuotisen juniorisopimuksen. Hän voitti kauden päätteeksi U20 SM-pronssia. Saari teki miesten pääsarjadebyyttinsä Mestarien liigan kuudennella kierroksella 12. lokakuuta 2021 vieraissa ruotsalaista Växjö Lakers HC:tä vastaan. Hänelle avautui paikka TPS:n kokoonpanosta, kun Aleksi Anttalainen joutui sivuun. Saari merkittiin TPS:n seitsemänneksi puolustajaksi. Hän sai ottelussa jääaikaa 5.47 minuuttia. Saarelle merkittiin teholukema –1 ja hän sai myös yhden kahden minuutin jäähyn kiinnipitämisestä. SM-liigadebyyttinsä Saari teki 1. joulukuuta 2021 vieraissa Porin Ässiä vastaan. Hänet merkittiin TPS:n kolmospuolustajapariin Johan Ivarssonin viereen. Saari sai ottelussa jääaikaa 7.27 minuuttia ja hän keräsi teholukeman –1. Kaikkiaan Saari pelasi TPS:n liigajoukkueessa kauden aikana viisi runkosarja- ja yhden CHL-ottelun ilman tehopisteitä. Kaudella 2022–2023 Saari pelasi SM-liigassa kaksi runkosarjaottelua ilman tehopisteitä. Hän pelasi myös yhden Mestarien liigan ottelun, alkulohkon päätöskierroksella 12. lokakuuta 2022 vieraissa saksalaista Grizzlys Wolfsburgia vastaan, jolloin Saari teki ensimmäisen miesten pääsarjamaalinsa. Suurimman osan kaudestaan hän pelasi kuitenkin TPS:n U20-joukkueessa, jonka tehokkain puolustaja Saari oli tehoilla 8+13=21. Hän voitti kauden päätteeksi U20 SM-pronssia. Saari siirtyi kaudeksi 2023–2024 vuoden mittaisella sopimuksella Tapparaan. Hän siirtyi ensisijaisesti seuran U20-joukkueeseen, jonka eniten maaleja tehnyt puolustaja Saari oli kuudella osumallaan Jesper Kotajärven kanssa. Hän voitti kauden päätteeksi U20 SM- pronssia. Saari ei pelannut kauden aikana otteluakaan SM-liigassa, mutta hän pelasi yhden Mestarien liigan ottelun. Kaudeksi 2024–2025 Saari siirtyi vuoden mittaisella sopimuksella Mestis-joukkue Kokkolan Hermekseen. === Maajoukkueura === Saari on pelannut 14 poikien maaottelua. == Tilastot == 2020–2021 TPS U20-SM 13 1 4 5 6 – – – – – 2021–2022 TPS U20-SM 43 3 6 9 8 6 0 0 0 6 TPS SM- liiga 5 0 0 0 0 – – – – – 2022–2023 TPS U20-SM 44 8 13 21 20 8 1 0 1 8 TPS SM- liiga 2 0 0 0 0 – – – – – 2023–2024 Tappara U20-SM 31 6 16 22 62 8 1 4 5 16 2 kautta yhteensä SM-liiga 7 0 0 0 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Kokkolan Hermeksen pelaajat Luokka:Vuonna 2003 syntyneet Luokka:Elävät henkilöt
Venezuelan kriisi

Venezuelan kriisi oli 1800-luvun lopulla tapahtunut kansainvälinen kriisi, joka liittyi rajanvetoon brittien siirtomaan Guayanan ja Venezuelan välillä. Yhdysvallat asettui tukemaan Venezuelaa Monroen opin mukaisesti. Guayana oli brittien ainoa siirtomaa Etelä-Amerikassa. Britit olivat saaneet sen 1814 Alankomaiden kanssa tehdyn sopimuksen seurauksena. Sen länsiraja oli arvotonta viidakkoa. Tästä huolimatta Venezuela väitti brittien vuoden 1841 rajalinjauksen, ns. Schomburgkin linjan (komissaari Robert Schomburgkin mukaan), vievän heiltä heidän ominaan pitämiään maita. Venezuelan mukaan sen raja ulottui Essequibo-joelle, mikä käsitti 2/3 Guayanan alueesta. Kun alueelta löytyi kultaa, Iso-Britannia ulotti vaatimuksensa vieläkin kauemmas ja vaati 33 000 neliömailia Schomburgkin linjan länsipuolelta. Venezuela katkaisi diplomaattiset suhteet Britanniaan 1876 ja pyysi Yhdysvalloilta apua. Presidentti Grover Cleveland ulkoministeri Thomas F. Bayard aloitti neuvottelut, mutta asia jäi ratkaisematta. Vuonna 1895 Yhdysvaltain ulkoministeri Richard Olney tulkitsi Monroen doktriinia laajemmin ja vaati välitystä. Pääministeri Robert Salisbury myöntyi luopumaan osasta alueesta, mutta kieltäytyi luovuttamasta brittiläisiä asutuksia. Presidentti Cleveland julisti 17. joulukuuta 1895 kongressille, että oli Yhdysvaltain velvollisuus vetää raja ja vastustaa Britannian aggressiota määrätyn rajalinjan yli. Kongressi tuki presidenttiä ja sodastakin puhuttiin, mutta kumpikaan maa ei ollut siihen oikein halukas. Tuolloin Euroopan tilanteen ja Etelä-Afrikan buurien vaivaama Salisbury tunnusti Yhdysvaltain oikeuden, ja uusi raja vedettiin 1899 välimiesmenettelyn jälkeen Schomburgkin linjaa pitkin, jolloin se edelleen suosi Britanniaa. Vuonna 2023 Venezuela järjesti kansanäänestyksen vaatimansa alueen palauttamisesta. ==Lähteet== * Venezuela Boundary Dispute The Columbia Encyclopedia, Sixth Edition. 2001-05. * Venezuela Boundary Dispute, 1895–1899, Milestones: 1866–1898, history.state.gov Luokka:Kansainväliset kriisit Luokka:Venezuelan historia Luokka:Guyanan historia